П Р О Т О К О Л № 32
от заседание на Комисията по анализ и отчитане
степента на натовареност на органите на съдебната власт
към Висшия съдебен съвет
29 септември 2015 г.

Днес, 29 септември 2015 г., вторник от 14,30 часа се проведе заседание на Комисията по анализ и отчитане степента на натовареност на органите на съдебната власт (Комисия по натовареност) към ВСС, в състав:

					 ПРЕДСЕДАТЕЛ: КАЛИН КАЛПАКЧИЕВ
				  ЗАМ. ПРЕДСЕДАТЕЛ: ЕЛКА АТАНАСОВА

						ЧЛЕНОВЕ: ГАЛИНА КАРАГЬОЗОВА
							           КАМЕН ИВАНОВ-отсъства
							           МАРИЯ КУЗМАНОВА
							           МИЛКА ИТОВА
							           РУМЕН БОЕВ
							           РУМЕН ГЕОРГИЕВ -отсъства
							           ЮЛИАНА КОЛЕВА

Присъстват от администрацията на ВСС експертни сътрудници към комисията:
Красимира Василева - началник о-л „ЮОДКВСС”, Румен Митев – началник отдел „САОД”, д-я „ИТСС”, Галина Хаджиева и Емилия Петкова – старши експерти в отдел „САОД”, д-я ИТСС”.

След разисквания по предварително обявения дневен ред и допълнително постъпили материали, 

КОМИСИЯ ПО АНАЛИЗ И ОТЧИТАНЕ СТЕПЕНТА НА 
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

Включва към дневния ред за днешното заседание следните допълнителни точки:

	- Информация за разменена кореспонденция между Дирекция „Международна дейност” на ВСС и администрация на Министерството на правосъдието на Република Хърватска, като точка 9 от дневния ред.

По дневния ред:

	1.ОТНОСНО: Извлечение от протокол № 34 /16.09.2015 г. от заседание на Комисия „Международна дейност” относно писмо от г-н Тони Томпсън – постоянен представител на Световната банка за България, с приложен доклад на Световната банка „Описание на етапите в съдебното производство в България”.

КОМИСИЯ ПО АНАЛИЗ И ОТЧИТАНЕ СТЕПЕНТА НА 
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	1.1. Отлага разглеждането на точката за следващо заседание като дава възможност на всеки от членовете на КАОСНОСВ да се запознае подробно с приложения доклад и даване на становище.	

	2.ОТНОСНО: Извлечение от протокол № 46/15.09.2015 г. от заседание на Комисия по предложенията и атестирането относно обсъждане на възможността за обявяване на процедури по чл. 194 от ЗСВ.

КОМИСИЯ ПО АНАЛИЗ И ОТЧИТАНЕ СТЕПЕНТА НА 
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	2.1.Отлага разглеждането на точката за следващото заседание на комисия КАОСНОСВ.
	2.2.За следващото заседание на комисията да се изготви анализ за натовареността на административните съдилища по видове дела, за периода 2010-2014 г.

	3.ОТНОСНО: Извлечение от протокол № 34/16.09.2015 г. от заседание на Комисия „Международна дейност” относно писмо от Върховен съвет на магистратурата в Румъния във връзка със семинар за навременност на ЕМСС за Източен и Югоизточен район, който ще се проведе в периода 9-10 ноември 2015 г., в гр. Букурещ, Румъния.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

    	3.1.Определя Елка Атанасова и Камен Иванов за представители от страна на КАОСНОСВ, за участие в семинара.
	3.2.Изпраща решението на Комисия „Международна дейност” за сведение.

      	4.ОТНОСНО: Извлечение от протокол № 34 /16.09.2015 г. от заседание на Комисия „Международна дейност” относно осигуряване на превод на Норми на натовареност и численост на руските съдилища и преглед на норми на натовареност на полските съдилища.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	4.1.Приема за сведение предоставените от дирекция „Международна дейност” преводи на Норми на натовареност и численост на руските съдилища и преглед на норми на натовареност на полските съдилища.
	4.2. Преводите по т. 4.1. да се предоставят на членовете на работната група за изготвяне на средносрочна стратегия на човешките ресурси в съдебната система.

	5.ОТНОСНО: Обсъждане на предложения за въпрос към магистратите чрез електронната форма за контакт с ВСС, свързан с темата за оптимизиране на съдебната карта на страната.

КОМИСИЯ ПО АНАЛИЗ И ОТЧИТАНЕ СТЕПЕНТА НА 
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	5.1. Отлага разглеждането на точката за следващо заседание на комисията, след изготвяне и предоставяне на Доклад за значението на районните прокуратури в структурата на съдебната система и критериите за промени в териториалната структура на районните прокуратури.

     	 6.ОТНОСНО: Обсъждане на решение на ВСС по протокол № 47/17.09.2015 г., т. 62

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	6.1. Определя координатори на екипите по Апелативни райони, сформирани с Решение на ВСС, по протокол № 47 /17.09.2015 г., както следва:
- Апелативен район София – Елка Атанасова;
- Апелативен район Пловдив – Румен Боев;
- Апелативен район Велико Търново – Милка Итова;
- Апелативен район Варна – Юлиана Колева;
- Апелативен район Бургас – Румен Боев.
	6.2. Координаторите на екипите по т. 6.1. в срок до 15.10.2015 г. да сформират пълните екипи, включващи експертни и технически сътрудници от администрацията на ВСС, и да координират работен график за дейността им.

	7. ОТНОСНО: Извлечение от Протокол № 35/23.09.2015 г. от заседание на Комисия „Международна дейност” относно попълнен въпросник от CEPEJ (Европейска комисия за ефективност на правосъдието) във връзка с изготвянето на оценка на европейските съдебни системи.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	7.1. По отношение на въпрос 63.7 от Въпросника за информационните технологии комисията дава следния отговор:
	- по отношение на показателя „степен на оборудване(*) да се посочи10-49%;
	- по отношение на показателя „Данни, използвани за мониторинг” да се посочи национално ниво;
	- в полето за коментари на въпроси от 63.1 до 63.8 да се посочи следният коментар по отношение на отговора на въпрос 63.7.: С решение на ВСС от 11.12.2014 г., са приети считано от 01.01.2015 г. и действат Правила за измерване на натовареността на прокуратурите и на индивидуалната натовареност на всеки прокурор и следовател. Поради това този инструмент не се отнася за съдиите и за съдебните служители, а само за прокурорите и следователите в рамките на Прокуратурата на Република България и отговорът на въпроса следва да е 10-49%  за всички прокурори и следователи на национално ниво.
	7.2. Изпраща настоящото решение на Комисия „Международна дейност” за сведение.

	8.ОТНОСНО: Писмо от г-н Тони Томпсън – постоянен представител на Световната банка за България, с приложен доклад на Световната банка „България: Функциониране на съдебната система, натовареност с дела и преглед на разходите (2008-2014 г.)”.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	8.1.Отлага разглеждането на точката за следващо заседание, като дава възможност на членовете на комисията за подробно запознаване с доклада и даване на становище.

	9. ОТНОСНО: Информация за разменена кореспонденция между Дирекция „Международна дейност” на ВСС и администрация на Министерството на правосъдието на Република Хърватска.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	9.1. Приема за сведение представената от Дирекция „Международна дейност” на ВСС информация за разменена кореспонденция.
	9.2.На следващото заседание на комисията ще бъдат определени представители на КАОСНОСВ, които ще вземат участие в работното посещение, съгласно протокол  № 28/21.07.2015 г.

				   ПРЕДСЕДАТЕЛ НА
					 КОМИСИЯТА:         /п/
							КАЛИН КАЛПАКЧИЕВ